Georg Emil Stubberød

Georg Emil Stubberød (1878–1932) var en norsk skomaker, fagforeningsmann og politiker, fra 1907 til 1910 i tre perioder formann i Norges Socialdemokratiske Ungdomsforbund.

I tillegg til de tre formannsperiodene var han i flere år forretningsfører i NSU, og fra 1912 til 1915 forretningsfører i organisasjonens avis Klassekampen.«Stubberød, Georg Emil», Arbeidernes Leksikon, bind VI, Oslo 1936

I 1915 ble han valgt til formann i Kristiania Arbeiderparti som kandidat for den revolusjonære fløy. Året etter var han viseformann, og i 1917 igjen formann. Fra 1912 til 1919 satt han i DNAs landsstyre.

Han var aktiv som fagforeningsmann og i kommunepolitikken, satt i Oslo skolestyre og fra 1908 til 1919 i bystyret.

 Referanser 

Kategori:Norske fagforeningspersoner
Kategori:Personer fra tidligere Stokke kommune
Kategori:Personer fra Sandefjord kommune
Kategori:Skomakere